Βρυξέλλες, 16.2.2005

COM(2005) 57 τελικό

2002/0124 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογίαών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

ΓΙΑ ΤΗΝ ΤΡΟΠΟΠΟΙΗΣΗ ΤΩΝ ΟΔΗΓΙΩΝ 72/166/ΕΟΚ, 84/5/ ΕΟΚ, 88/357/ ΕΟΚ, 90/232/ ΕΟΚ ΤΟΥ ΣΥΜΒΟΥΛΙΟΥ ΚΑΙ τησ οδηγιασ 2000/26/ΕΚ ΓΙΑ ΤΗΝ ΑΣΦΑΛΙΣΗ ΑΣΤΙΚΗΣ ΕΥΘΥΝΗΣ ΠΟΥ ΠΡΟΚΥΠΤΕΙ ΑΠΟ ΤΗΝ ΚΥΚΛΟΦΟΡΙΑ ΑΥΤΟΚΙΝΗΤΩΝ ΟΧΗΜΑΤΩΝ (ΠΕΜΠΤΗ ΟΔΗΓΙΑ ΑΣΦΑΛΙΣΗΣ ΑΥΤΟΚΙΝΗΤΩΝ)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0124 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογίαών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

ΓΙΑ ΤΗΝ ΤΡΟΠΟΠΟΙΗΣΗ ΤΩΝ ΟΔΗΓΙΩΝ 72/166/ΕΟΚ, 84/5/ ΕΟΚ, 88/357/ ΕΟΚ, 90/232/ ΕΟΚ ΤΟΥ ΣΥΜΒΟΥΛΙΟΥ ΚΑΙ τησ οδηγιασ 2000/26/ΕΚ ΓΙΑ ΤΗΝ ΑΣΦΑΛΙΣΗ ΑΣΤΙΚΗΣ ΕΥΘΥΝΗΣ ΠΟΥ ΠΡΟΚΥΠΤΕΙ ΑΠΟ ΤΗΝ ΚΥΚΛΟΦΟΡΙΑ ΑΥΤΟΚΙΝΗΤΩΝ ΟΧΗΜΑΤΩΝ (ΠΕΜΠΤΗ ΟΔΗΓΙΑ ΑΣΦΑΛΙΣΗΣ ΑΥΤΟΚΙΝΗΤΩΝ)

(Κείμενο που παρουσιάζει ενδιαφέρον για τον ΕΟΧ)

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνονται από το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει κατωτέρω τη γνώμη της σχετικά με τις επτά τροπολογίες που πρότεινε το Κοινοβούλιο.

2. Ιστορικο

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2002)244 τελικό – 2002/0124(COD): | 07.06.2002[1] |

Ημερομηνία της γνώμης της Ευρωπαϊκή Οικονομικής και Κοινωνικής Επιτροπής: | 26/27.02.2003[2] |

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση: | 22.10.2003[3] |

Ημερομηνία της έγκρισης της κοινής θέσης του Συμβουλίου: Ημερομηνία της ανακοίνωσης της Επιτροπής σχετικά με την κοινή θέση του Συμβουλίου: Ημερομηνία της γνώμης του Ευρωπαϊκού Κοινοβουλίου σε δεύτερη ανάγνωση: | 26.04.2004 30.04.2004[4] 12.01.2005 |

3. Στοχοσ της προτασησ

Η πρόταση αποσκοπεί στην αναθεώρηση των υφιστάμενων οδηγιών για την ασφάλιση αυτοκινήτων κατά τρόπον ώστε:

- να εκσυγχρονιστεί (οι περισσότερες από τις ισχύουσες διατάξεις των οδηγιών για την ασφάλιση αυτοκινήτων εγκρίθηκαν τις δεκαετίες του '70 και του '80) και να βελτιωθεί η προστασία των θυμάτων τροχαίων ατυχημάτων με την καθιέρωση υποχρεωτικής ασφάλισης,

- να καλυφθούν τα κενά και να διευκρινιστούν ορισμένες από τις ισχύουσες διατάξεις, εξασφαλίζοντας μεγαλύτερη σύγκλιση όσον αφορά την ερμηνεία και την εφαρμογή τους από τα κράτη μέλη,

- να βρεθούν λύσεις σε προβλήματα που παρουσιάζονται συχνά έτσι ώστε να δημιουργηθεί μία αποτελεσματικότερη ενιαία αγορά στον τομέα της ασφάλισης αυτοκινήτων.

4. Γνωμη της επιτροπησ για τις τροπολογιεσ του Ευρωπαϊκου Κοινοβουλιου

- Το Ευρωπαϊκό Κοινοβούλιο ενέκρινε σε δεύτερη ανάγνωση επτά τροπολογίες της κοινής θέσης του Συμβουλίου, οι οποίες βελτιώνουν ορισμένες πτυχές του κειμένου, χωρίς να θίγουν την ουσία και τις αρχές της κοινής θέσης και της πρότασης της Επιτροπής. Η Επιτροπή αποδέχεται και τις επτά τροπολογίες . Πρόκειται για τις ακόλουθες τροπολογίες:

Τροπολογία αριθ. | Διάταξη της κοινής θέσης |

4 | ΑΙΤΙΟΛΟΓΙΚΗ ΣΚΕΨΗ 18 (ασφαλιστική κάλυψη εισαγόμενων οχημάτων), σε σχέση με το άρθρο 4α παράγραφος 1 της οδηγίας 90/232/ΕΟΚ. Η τροπολογία εισάγει ορισμένες αλλαγές στη διατύπωση: αντικαθιστά τον όρο “εισάγεται” με τον όρο “στέλνεται” (βλ. τροπολογία 11). |

6 | ΑΙΤΙΟΛΟΓΙΚΗ ΣΚΕΨΗ 23Β (νέα) (αρμόδια δικαιοδοτική αρχή): Αναγνωρίζεται ρητά ότι οι ζημιωθέντες δύνανται να ασκήσουν αγωγή κατά του ασφαλιστή αστικής ευθύνης στο κράτος μέλος στο οποίο έχουν την κατοικία τους. Τη δυνατότητα αυτή, η οποία χορηγείται με τον κανονισμό (ΕΚ) αριθ. 44/2001, δεν αναγνωρίζει η τέταρτη οδηγία για την ασφάλιση αυτοκινήτων 2000/26/ΕΚ (βλ. τροπολογία 12). |

11 | ΑΡΘΡΟ 4, ΣΤΟΙΧΕΙΟ 4 (ασφαλιστική κάλυψη εισαγόμενων οχημάτων), σε σχέση με το άρθρο 4α, παράγραφος 1 της οδηγίας 90/232/ΕΟΚ: Η τροπολογία εισάγει ορισμένες αλλαγές στη διατύπωση: πρώτον, αντικαθιστά τον όρο “εισάγεται” με τον όρο “μετακινείται”. Δεύτερον, αντικαθιστά τη φράση “από την ημερομηνία της παράδοσης, διάθεσης ή αποστολής του οχήματος στον αγοραστή για μέγιστο χρονικό διάστημα τριάντα ημερών” με τη φράση “αμέσως μετά την αποδοχή της παράδοσης από τον αγοραστή για χρονικό διάστημα τριάντα ημερών”. |

12 | ΑΡΘΡΟ 5, ΣΤΟΙΧΕΙΟ 1 (αρμόδια δικαιοδοτική αρχή): Στην τέταρτη ασφαλιστική οδηγία 2000/26/ΕΚ εισάγεται μία νέα αιτιολογική σκέψη 16α με την οποία αναγνωρίζεται ρητά ότι οι ζημιωθέντες δύνανται να ασκήσουν αγωγή κατά του ασφαλιστή αστικής ευθύνης στο κράτος μέλος στο οποίο έχουν την κατοικία τους, σύμφωνα με τον κανονισμό (ΕΚ) αριθ. 44/2001. |

17 | ΑΙΤΙΟΛΟΓΙΚΗ ΣΚΕΨΗ 10 (ελάχιστα ποσά ασφαλιστικής κάλυψης): Προστίθενται δύο νέες φράσεις ώστε να τονιστεί η ανάγκη πλήρους και δίκαιας αποζημίωσης των θυμάτων τροχαίων ατυχημάτων. |

18 | ΑΡΘΡΟ 2, ΠΑΡΑΓΡΑΦΟΙ 2 ΚΑΙ 3 (ελάχιστα ποσά ασφαλιστικής κάλυψης), σε σχέση με το άρθρο 1, παράγραφοι 2 και 3 της δεύτερης οδηγίας για την ασφάλιση αυτοκινήτων οχημάτων 84/5/ΕΟΚ: Η τροπολογία έχει σκοπό να αποσαφηνίσει ότι, όσον αφορά τις σωματικές βλάβες, το κράτος μέλος έχει τη δυνατότητα να επιλέξει ως ελάχιστο ποσό ασφαλιστικής κάλυψης μεταξύ 1 000 000 ευρώ ανά θύμα ή 5 000 000 ευρώ ανά αξίωση (ανεξαρτήτως του αριθμού των θυμάτων). Η πενταετής μεταβατική περίοδος που προβλέπεται για την εφαρμογή των νέων ελάχιστων ποσών ασφαλιστικής κάλυψης δεν θα είναι υποχρεωτική, αλλά θα μπορούν να τη ζητήσουν τα κράτη μέλη. Η περίοδος αυτή θα αρχίσει να υπολογίζεται από την ημερομηνία εφαρμογής της οδηγίας. Εισάγονται ορισμένες αλλαγές στη διατύπωση της διάταξης σχετικά με την αυτόματη περιοδική αναθεώρηση των ελάχιστων ποσών. |

20 | ΑΡΘΡΟ 5, ΣΤΟΙΧΕΙΟ 2Α (νέο) (πρόσβαση στα ελάχιστα απαιτούμενα στοιχεία για το διακανονισμό των ζημιών): εισάγεται ένα νέο άρθρο 6α στην τέταρτη οδηγία για την ασφάλιση αυτοκινήτων οχημάτων 2000/26/ΕΚ βάσει του οποίου τα κράτη μέλη οφείλουν να λαμβάνουν τα ενδεδειγμένα μέτρα που θα διευκολύνουν την πρόσβαση των θυμάτων και άλλων ενδιαφερόμενων μερών στα ελάχιστα απαιτούμενα πληροφοριακά στοιχεία για το διακανονισμό των ζημιών. |

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως ορίζεται ανωτέρω.

[1] ΕΕ C 227/E, 24.9.2002 σσ. 387-392.

[2] ΕΕ C 95, 23.04.2003, σσ. 45-47.

[3] P5_TA(2003)0446

[4] COM(2004)351 τελικό.